الرَّجِيد

نوع من الغناء الشعبي تقوم به النساء في المناسبات والأفراح في آخر السهرات الليلية، ومنه ما تقول الإخبارية:

يا خيِّي خُذني مَعاك لَمِين تخَلِّيني

لا أمّاً ولا أختاً ولا حياً يسلِّيني

يا خيِّي خُذني مَعاك عالشّام أقعُدُ واتْفَرّج

واطِيح سُوق الغَلا واشرِي لك مَدْرَج

يا بيّي فلان يا تَلّ الذَّهب لاصْفَر

ياللّي قلُوب العِدا منَّك بتِتحَسّر

يا ابو سْنِين ذَهَب وخْدِيد مْحَمَّرهْ

عِزّ الرّفق دُوم واللِّي مَرَق مِن مَرَا

يا ناس هي لذّة الدنيا ثلاث حاجات

البُندق المغربي والهِجِن والعشرينات

يا طايحة حارْتُه مَسِّي عليه بالخير

أخذ قَلبي وحَطُّه في مَشَدّ كبيرِ

وتحدَّتني بالخَلا ما عِندنا واحَد

يا خاينِين العَهِد وِمْنِين اجِيب شاهِد؟